open-index/open-wikipedia-markdown huggingface dataset:
Shinty

thumb|300px|Shinty partida
[thumb|300px|[Camanachd Kopa.]]

**Shinty** ingelesez eta **Camanachd** edo **Iomain** Eskoziako gaeleraz bi ekiporen artean egiten den kirolaren izena da, *caman* izeneko makila erabiliz pilota bata bestearen atean sartzean datzana. Hurling eta Izotz hockeyarekin lotuta dago.

Nagusiki Eskoziako Highlandetan jokatzen da, baina baita herrialdeko hiri handietan eta Ipar Amerikan ere.

## Txapelketak 
Hainbat kopa historiko jokatzen ziren, hala nola Camanachd Kopa (1896tik aurrera), MacAulay Kopa (1947), Glasgow Celtic Society Kopa (1879) eta MacTavish Kopa (1898), oraindik ere jokatzen direnak. Denetan garrantzitsuena **Camanachd Kopa** zen. 1996an Premier Division antolatu zen eta bertan herrialdeko 10 talde onenek jokatzen dute.

Premier Division, Camanachd Kopa, MacAulay Kopa eta Glasgow (hegoaldekoek) edo MacTavish (iparraldekoek) urte berean irabazten dituen taldeak Grand Slam titulua bereganatzen du.

## Talde onenak 
* Kingussie Camanachd
* Newtonmore Camanachd Club
* Kyles Athletic

## Ikus gainera 
* Premier Division (shinty)
* Camanachd Kopa
* Hurling
* Camogie

## Kanpo estekak 
* "The Camanachd Association"
Vicente Quesada

**Vicente Genaro Quesada Arango** (Habana, 1782ko irailaren 19a – Hortaleza, Madril, 1836ko abuztuaren 15a), Moncayoko markesa, militar espainiarra izan zen.

## Biografia 
Nikaraguako gobernadorearen semea zen eta Habanan jaio zen 1782an. Karrera militarra egin zuen eta 1808an frantsesen aurkako borrokan sartu zen, Extremadurako Juntaren agindupean. Azaroan zauritu eta preso hartu zuten Burgosen. Frantziako hainbat presondegi ezagutu zituen, eta hiru aldiz ihes egitea lortu zuen. 1811ko irailean penintsulara iritsi eta Espainiako tropekin bat egin zuen.

Fernando VII.ak brigadier izendatu zuen Independentziako Gerran izandako merezimenduengatik, eta Kadizko Konstituzioaren alde egiteagatik erbesteratuak edo zigortuak izan ziren militar liberalen artean ez egoteagatik. Santandergo gobernadore izendatu zuten halaber.

Hirurteko Liberalean Frantziara ihes egin zuen, Urgeleko Erreginordetzako eta Egia jeneralaren konspiratzaileekin bat eginez. Armada errealistako burua izan zen Nafarroan, eta han Tomas Zumalakarregi ezagutu eta bere aginduetara izan zuen. Liberalak menderatu eta Fernando VII.a errege absolutu bezala agintera itzuli ondoren, teniente jeneral izendatu zuten.

Hurrengo urteetan jarrera itxienetatik aldentzen joan zen. 1833an, Maria Kristinak Erreginaren Guardiako infanteriako komandante jeneral izendatu zuen, militar errealistak eta Don Karlosen jarraitzaile izateko susmagarriak zirenak gorputz horretatik kanporatzeko zereginarekin. Erregin gobernatzaileak Moncayoko markes titulua eman zion.

Valdésen ordez jarri zuten Iparraldeko armadako buru, baina, bere aurrekoak bezala, porrot egin zuen euskal lurraldeak baketzeko ahaleginetan. Zumalakarregi jeneral karlistaren anaia Migel Antonioren bidez hura Don Karlosen armada uzteko konbentzitzen saiatu zen, trukean gatazkako lehen hilabeteetan izandako jarreragatik inolako zigorrik jasoko ez zuela aginduz. Quesadaren eta Tomas Zumalakarregiren arteko gutun bidezko harremana gaizki bukatu zen, liberalak bere azken gutuna "Zumalakarregi bidelapurren buruzagiari" zuzendu ondoren. Oldarraldi ezin gogorragoa hasi zuen Quesadak orduan, epaiketa sumarioen ondorengo fusilamenduak aginduz, eta borroka errukigabe bati ekinez.

1834ko ekainean Quesadaren ordez Rodil jarri zuten Iparraldeko armada liberaleko buru, eta Quesada Madrilera bidali zuten Erreginaren Guardiako komandante jeneral eta Gaztela Berriko kapitain jeneral izendatuta. 1835eko abuztuan Madrilgo Hiri Milizien altxamendua zapuztu zuen. Handik urtebetera beste altxamendu bat egon zen La Granjan, eta orduko horretan ez zuen matxinada zapuzterik lortu. Ihes egin zuen Madrildik, baina atxilotu egin zuten Hortalezan. Han preso zela, jende olde bat iritsi zen eta ordura arte eragin handiko militar eta politikaria izandako Vicente Quesada bertan hil eta txiki txiki egin zuten.

## Erreferentziak 
## Ikus, gainera 
* Jenaro Quesada

## Kanpo loturak 
* XIX. mendeko historia militarra Euskal Herrian. ON SEBASTIAN INFANTEA. Gipuzkoakultura. CC-BY-SA lizentziapean eginiko lana.
Bergerac

**Bergerac** (frantsesez  ahoskatua; ,  ahoskatua) Frantziako barrualdeko hiria da, Dordoinako departamenduan eta Akitania Berria eskualdean kokatutakoa. Dordoina ibaiak udalerria zeharkatzen du. 27.601 biztanle zituen 2007an.

## Klima 
## Ondarea 
* Done Jakue eliza;
* XVI. eta XVII. mendeetako eraikuntzak.
* Arboretum de Podestat

## Historia 
Kalbinisten gotorlekua izan zen XVI. mendean (Bergerac-eko Bakea, 1577). Nantes-ko ediktua eman ondoren (1598), Bergerac Frantziako kalbinisten babesleku garrantzitsuenetakoa bihurtu zen. 1621ean eraitsi egin behar izan zituzten harresiak, Luis XIII.aren aginduz.

## Ekonomia 
Nekazaritza merkatua, mahastiak, janari industria eta bolbora produkzioa nabarmentzen dira.

## Herri eta hiri senidetuak 
*  1997.
* , 1998.
* , 2017

## Erreferentziak 
## Kanpo estekak 
*   Hiriko udal webgunea
Villeneuve-sur-Lot

**Villeneuve-sur-Lot** edo okzitanieraz '''Vilanuèva d'Òlt''' Frantziako hegoaldean dagoen hiria da, Lot-eta-Garona departamenduko azpiprefetura dena. Kantonamendu burua da.

## Kanpo estekak 
*  Hiriko webgune ofiziala
Erbi artiko

**Erbi artikoa** (*Lepus arcticus*) taigako erbi espeziea da. Iparraldera hurbildu ahala, erbi artikoek ile txuriagoa daukate; eta taigaren hegoaldean bizi diren erbi artikoek, aldiz, ile urdinxkagoa.

## Azpiespezieak 
Erbi honek lau azpiespezie ditu:
* *Lepus arcticus arcticus*
* *Lepus arcticus bangsii*
* *Lepus arcticus groenlandicus*
* *Lepus arcticus monstrabilis*

## Erreferentziak 
## Kanpo estekak
Truro

**Truro**, , Ingalaterra hego-mendebaldeko Kornualles herrialde eta konderriko hiriburua da, udalerririk populatuena St Austell den arren (2001ean 22.648 biztanle).

Kornuallesko hiri bakarra da, bai eta Britainia Handian hegoaldeen dagoen udalerria ere. Barnealdean kokatuta dago, baina kostaldetik gertu eta Kenwyn eta Allen ibaiek sortzen duten Carrick Roads/Dowr Carrek izeneko itsasadarraren aldean.

## Leku interesgarriak 
* *Truroko katedrala* (1880-1910): Arkitektura neogotikozko tenplua.
* *Royal Cornwall museoa*: Kornuallesko museo nagusia eta zaharrena da, herrialdeko historia, kultura, arkeologia, arte eta geologiaren erakusketa eskaintzen duena.
* *Hall for Cornwall* (1846): Hiriko antzokia eta auditorioa da, granitozko aurrealdea duena, beste garai batean udaletxea bertan eduki izan zuena.
* ''Cornwall's Courts of Justice* (epaitegia).
* *Cornwall Council'' (Kornuallesko Kontseilua).

## Udalerri senidetuak 
Truro senidetuta Boppard (Renania-Palatinatua) udalerri alemaniarrarekin eta Morlaix/Montroulez hiri bretainiarrarekin.

Bestela, Truro izeneko udalerriak ditugu Eskozia Berrian (Kanada) eta Massachusettsen (AEB) ere bai.

## Klima 
## Iruditegia 

Irudi:Truro piazza.jpg|Enparantza nagusia
Irudi:Coinage Hall, Truro - geograph.org.uk - 27230.jpg|Coinage Hall
Irudi:Truro from the river.jpg|Kenwyn ibaia
Irudi:Old County Hall Truro.jpeg|Udaletxe zaharra

## Erreferentziak 
## Kanpo estekak 
* Truroko Udal webgunea
* Truroko Merkatal Ganbera
* "Hall for Cornwall"
Artxandako Golf Kluba

**Artxandako Golf Kluba** izen bereko Bizkaiko mendian 2000ko hamarkadan eraikitako golf-zelaia da. Administratiboki Larrabetzu eta Galdakao udalerrien lurretan dago.

Klubaren ondoan bi zelai eraiki ziren bata 18 zulokoa eta bestea bederatzikoa.

## Ikus, gainera 
* Euskal Herriko golf zelaien zerrenda

## Kanpo estekak 
*  Artxandako Golf Klubaren webgunea.
Meaztegi Golf

thumb|280px|Meaztegi golf-zelaiaren ikuspegia.

**Meaztegi golf** Bizkaiko Trapagaran udalerriko Zugaztieta auzoan dagoen golf-zelaia da.

Bizkaian eraikitako lehen golf-zelai publikoa izan zen, eta ingurunea Severiano Ballesteros golflariak diseinatu zuen. Hamazortzi zuloko zelai bakarra dago, 72 pare eta 6 kilometro baino gehiagoko luzera dauka.

## Ikus, gainera 
* Euskal Herriko golf zelaien zerrenda

## Kanpo estekak 
*  Meaztegi Golf Klubaren webgunea.
Medley (abestia)

**Medley** hiru abesti herrikoi irlandarrez osaturiko abestia da. Honako hauek dira: The Recruiting Sergeant, The Rocky Road to Dublin eta The Galway Races. 1987an The Pogues taldeak bere If I Should Fall from Grace with God diskoaren barnean abesti honen bertsioa kaleratu zuen.

## Kanpo estekak 
* Medley abestia youtube.com webgunean entzungai.
Hackney

**Hackney** () Londresko udalerrietako (*borough*) bat da. 2015ko erroldaren arabera 269.000 zituen 19,06 kilometro koadroko azaleran. City of London udalerriaren ipar-ekialdean dago.

## Historia 
Izenaren lehenengo aipamena XIII mendekoa da, garaiko agirietan *Hakney* (1231) eta *Hakeneye* (1242 eta 1294) eta "Hakaren uhartea" esan nahi omen du, izan ere Lea ibaiaren padura eremuan legokeen uharte batean sortu baitzen. Garai hartan ingurune basatia zen.

Monasterio baten lurrak izan ziren harik eta XVI mendean Koroak lurraldea konfiskatu zuen arte. Henrike VIII.ak jauregia eraiki zuen Lea ibaraien meandro batean, baina ordutik mantentzen den eraikin bakarra 1535an altxatutako Sutton House da, Sir Ralph Sadleir diplomatikoak egin zuena. Garai beretsukoa da Hackenyren armarrian agertzen den Saint Augustine dorrea, orduan eraikitako elizatik mantentzen den egitura bakarra. 1621ean *hackney coach* gurdia ezarri zen eta hurrengo mendeetan antzokiak eraiki ziren bertan biztanle bihurtu ziren nobleziarentzako. 1850 hamarkadan trenbidea iritsi zen.

Bigarren Mundu Gerraren ondoren inmigrazio handia jaso zuen eta udalerria nabarmen handitu zen. Urbanizatzerakoan kontu handia izan zuten eta Londresko udalerri berdeena bihurtu zen, bertako 62 parke eta espazio irekiek 3'3 km²-ko azalera hartzen baitute.

Gaur egungo udalerria 1965 urtean sortu zen aurrez zeuden Hackney, Shoreditch eta Stoke Newington udalerriek bat egiterakoan.

## Auzoak 
Udalerria honako auzoek osatzen dute:

## Ondasun nabarmenak 

Irudi:St augustines tower.jpg|Saint Augustine dorrea.
Irudi:Hackneytownhall2.jpg|Hackneyko udaletxea.
Irudi:Shoreditch town hall3.jpg|Shoreditch auzoko udaletxe zaharra.
Irudi:Sutton house hackney 2.jpg|Sutton House.
Irudi:Cmglee London Geffrye Museum front.jpg|Geffrye Museoa.
Irudi:Hackney empire 1.jpg|Hackney Empire antzokia.
Irudi:Dalston culture house.jpg|Vortex Jazz Club.
Irudi:Wenlock Basin, Regents Canal, Islington - geograph.org.uk - 1522175.jpg|Regent's Canal ubidea, Hackney udalerrian.
Irudi:Clissold Park, Stoke Newington - geograph.org.uk - 397183.jpg|Clissold parkea.
Irudi:City Basin - geograph.org.uk - 18089.jpg|City Basin urtegia.
Irudi:Csquare77.jpg|Clapton Square.
Irudi:Abney park east gate.jpg|Abney Park hilerria.
Irudi:Hackney One Carnival - Ridley road - 2016-09-11.jpg|*Hackney One Carnival* jaialdia.

## Kanpo estekak 
*  Hackney barrutiko kontseiluaren webgunea.
Hammersmith

**Hammersmith**, Erresuma Batuko Londres hiriburuaren mendebaldean dagoen auzo bat da, Hammersmith eta Fulham barrutian. Fulham auzoarekin batera Tamesis ibaiaren iparraldeko ertzean dago.

## Ondarea 
* Hammersmith zubia
Hammersmith eta Fulham

**Hammersmith eta Fulham** () Londresko udalerrietako (*borough*) bat da. 2015eko erroldaren arabera 179.400 zituen 16,4 kilometro koadroko azaleran.

Nazioarteko enpresa askok egoitza dute udalerri hontan.

## Historia 
Neolito garaiko aztarnak aurkitu dira indusketatan eta erromatarren garaiko asentamendu bat ere aurkitu da. Aspaldian interes handia dago Fulhamen aintzinako historia berreskuratzeko.

Aurreneko aipamenetan *Fulanhamme* izena agertzen da. 1154ko agiri batean agertzen da lehenengo eliza eta 1242an parrokia dela aipatzen da. Garai beretsukoa da Londresko apezpikuen egoitza izandako Fulham jauregia. XV mendean errotak ezarri ziren ibaiertzean, industriari hasiera emanez. Hurrengo urteetan papergintza eta garagardogintza nagusitu ziren Fulhamen.

1729an Fulham zubia eraiki zen Tamesis ibaia gurutzatzeko eta 1886an Putney zubiak ordezkatu zuen. XVIII mendean Londresko aberatsentzako dibertimentu auzoa bihurtu zen putetxeak eta garagardotegiak ireki zirenean. XIX mendean trenbideak Londresko gainerako udalerriekin lotu zuen.

1900 urtean Fulham udalerria eratu zen eta 1965ean iparralderago dagoen Hammersmith udalerriarekin egin zuen bat. 1960 urtean BBC telebista katean bertan ezarri zuen egoitza nagusia.

## Auzoak 
Udalerria osatzen duten auzoak honakoak dira:

## Kirolak 
Udalerri txikia bada ere hiru futbol talde nagusiren egoitza dago bertan, Chelsea, Fulham eta Queens Park Rangers. Bertan ere badago White City Estadioa, 1908ko Londresko Olinpiar Jokoak ospatzeko eraiki zena.

Oxford-Cambridge estropadaren lehenengo zatia udalerriaren barnean jokatzen da, Tamesis ibaian.

## Ondasun nabarmenak 

Irudi:Fulham Palace, London SW6 15.jpg|Fulham jauregia.
Irudi:All Saints Church, Fulham, London - Diliff.jpg|All Saints Church.
Irudi:Fulham Town Hall 07.JPG|Udaletxea.
Irudi:Hammersmith Bridge 2008 06 19.jpg|Hammersmith zubia.
Irudi:Battersea Bridge - geograph.org.uk - 1570927.jpg|Battersea zubia.
Irudi:Hammersmith Apollo 02.JPG|Hammersmith Apollo.
Irudi:BBC TV Centre.jpg|BBC-ren egoitza nagusia.
Irudi:Stamford Bridge stadium.jpg|Stamford Bridge (Chelsea FC).
Irudi:Craven Cottage Football Ground - geograph.org.uk - 778731.jpg|Craven Cottage (Fulham FC).
Irudi:Coubertin - Une campagne de vingt-et-un ans, 1909 (page 215 crop).jpg|White City Estadioa.

## Kanpo estekak 
*  Hammersmith barrutiko kontseiluaren webgunea.
Islington

**Islington** () Londresko udalerrietako (*borough*) bat da. 2015ko erroldaren arabera 227.700 zituen 14,86 kilometro koadroko azaleran. City of London udalerriaren iparraldean dago.

## Historia 
XI mendeko saxoien agirietan *Giseldone* (1005) eta *Gislandune* (1062) izenak agertzen dira, "Gīslaren muinoa" esan nahi du.

1965 urtean Islington eta Finsbury udalerriek bat egin zuten gaur egungo borougha sortzeko. Londres Handiko bigarren udalerri txikiena da.

## Auzoak 
Udalerria honako auzoek osatzen dute:

## Kirolak 
Udalerriko kirol talde nagusia Arsenal Football Club da. 13 aldiz irabazi du Ingalaterrako Liga eta 12 aldiz Kopa. 2006an Txapeldunen Ligako finala jokatu zuen.

## Ondasun nabarmenak 

Irudi:Regent's Canal - below Islington Tunnel - geograph.org.uk - 129320.jpg|Regent's Canal.
Irudi:London Canal Museum TQ3083.jpg|London Canal Museum.
Irudi:St John's Gate 2007 5.jpg|St John's Gate.
Irudi:Emirates Stadium - East side - Composite.jpg|Emirates Stadium.
Irudi:Islington Almeida Theatre 2011.jpg|Almeida Theatre.
Irudi:Islington King's Head Theatre Pub 2011 1.jpg|King's Head Theatre.
Irudi:Sadler's Wells Theatre (September 2015).jpg|Sadler's Wells Theatre.
Irudi:Finsbury Town hall1.jpg|Urdang akademia.
Irudi:IslingtonTownHall.jpg|Udaletxea.

## Kanpo estekak 
*  Islington barrutiko kontseiluaren webgunea.
Kensington eta Chelsea

**Kensington eta Chelsea** ( edo *RBKC*) Londresko udalerrietako (*borough*) bat da. 2015eko erroldaren arabera 157.700 zituen 12,13 kilometro koadroko azaleran. Westminster Hiria udalerria dauka mendebaldean eta Hammersmith eta Fulham ekialdean.

## Historia 
Udalerria 1965 urtean eratu zen aurrez baziren Kensington eta Chelsea udalerriek bat egiterakoan. Hasiera batean Kensington izena izan behar zuen baina herritarrek eskatuta bi eremuen izena jartzea erabaki zuten.

## Banaketa administratiboa 
Kensington eta Chelsea udalerria honako barrutiek osatzen dute:

## Ondasun nabarmenak 
Londresko eremu aberatsenetakoa da, errege familiaren Kensington jauregia da honen lekuko.

Kulturgune garrantzitsuak daude bertan kokaturik, hala nola, Historia Naturalaren Museoa, Zientzia Museoa, Victoria and Albert Museum, Royal Albert Hall, Royal Geographical Society... Unibertsitate eremua ere bada. Hemen daude Imperial College London, Royal College of Art eta Royal College of Music besteak beste.

Azkenik aipatzekoa da Harrods merkatal zentru ezaguna.

## Iruditegia 

Irudi:Kensington Palace, the South Front - geograph.org.uk - 287402.jpg|**Kensington jauregia**.
Irudi:Natural History Museum London Jan 2006.jpg|**Historia Naturalaren Museoa**.
Irudi:Harrods, London - June 2009.jpg|**Harrods**.
Irudi:Science Museum, Exhibition Road, London SW7 - geograph.org.uk - 1125595.jpg|Zientzia Museoa.
Irudi:Victoria & Albert Museum Entrance, London, UK - Diliff.jpg|Victoria and Albert Museum.
Irudi:SaatchiGallery.jpg|Saatchi Gallery.
Irudi:London 110.jpg|Notting Hill auzoko kalea.
Irudi:2005-08-28 - London - Notting Hill Carnival - Girls in Costume - Red 1 (4887680077).jpg|Notting Hill Carnival.
Irudi:Portobello.market.london.arp.jpg|Portobello Roadeko merkatua.
Irudi:Italian Garden fountains.jpg|Kensington Gardens.
Irudi:Hyde Park Albert Memorial Jan 2006.jpg|Albert Memorial.
Irudi:Royal-hospital-chel-fig.jpg|Royal Hospital Chelsea.
Irudi:Kensington Olympia exhibition centre from station.jpg|Olympia erakustazoka.
Irudi:Kings Road SW3.jpg|King's Road kalea.
Irudi:Sloane Square.jpg|Sloane Square.
Irudi:London Train Station.jpg|Londresko metroaren Earl's Court geltokia.

## Kanpo estekak 
*  Kensington eta Chelsea barrutiko kontseiluaren webgunea.
Lambeth

**Lambeth** () Londresko udalerrietako (*borough*) bat da. 2015ko erroldaren arabera 324.400 zituen 26,82 kilometro koadroko azaleran. Westminster Hiria udalerriaren parean dago, Tamesis ibaiaren hegoaldeko ertzean. Udalerriaren erdigunea Brixton auzoa da.

## Historia 
XIII mendean Lambeth jauregia eraiki zen Canterburyko artzapezpikuaren Londresko egoitza izan zena eta honen inguruan Lambeth parrokia ezarri zen.

XIX mendearen erdialdera trenbidea iritsi zen eta klase ertaineko suburbioa eratzen hasi zen Brixton inguruan. 1900 urtean Lambeth Borough eratu zen eta lurrak handitu egin zitzaizkion, iparraldean Tamesiseraino iritsiz eta hegoaldean Londresko konderriaren mugaraino. Bigarren Mundu Gerran bonbakatua izan zen eta eraikin ugari suntsitu ziren. Gobernuak etxe sozial ugari eraiki zituen Brixton inguruan eta auzora inmigranteak iritsi ziren, karibearrak eta portugaldarrak gehienbat. 1965ean Wandsworth borougharen auzo batzuk gehitu zitzaizkion mendebaldean gaur egungo borough-a osatuz.

Politikoki Alderdi Laboristaren eremua izan da eta hainbat manifestazio entzutetsu izan dira udalerrian, Margaret Thatcher-en gobernuaren aurkakoa (1979) eta Golkoko Gerraren aurkakoa (1991) esate baterako. 1981 urtean ere istilu gogorrak izan ziren Brixtonen baldintza sozio-ekonomiko latzen ondorioz, polizien eta karibear jatorriko biztanleen artean.

2016ko "Brexit"-aren erreferendumaren bozketan hautesleen %78,62-ak Europan gelditzearen aldeko bozka eman zuen, Erresuma Batuko portzentairik altuena (Gibraltarren atzetik).

## Auzoak 
Lambeth udalerria honako auzoek osatzen dute:

## Ondasun nabarmenak 

Irudi:London Aquarium.JPG|**London County Hall**.
Irudi:London-Eye-2009.JPG|**London Eye**.
Irudi:Lambeth Palace - geograph.org.uk - 343862.jpg|Lambeth jauregia.
Irudi:BrixtonStationMural1.jpg|Brixtongo horma-irudiak.
Irudi:Lambeth Town Hall.jpg|Lambetheko udaletxea.
Irudi:National Theatre, London.jpg|Royal National Theatre.
Irudi:Waterloo the old vic 1.jpg|Old Vic antzokia.
Irudi:Vauxhall Bridge London - geograph.org.uk - 1752640.jpg|Vauxhall zubia.
Irudi:Waterloo Bridge and London Skyline - geograph.org.uk - 999549.jpg|Waterloo zubia.
Irudi:St.thomas.hospital.arp.750pix.jpg|Florence Nightingale museoa, Saint Thomas ospitalean.
Irudi:London Aquarium.001 - London.JPG|Londresko Akuariuma.
Irudi:2005-07-12 - United Kingdom - England - London - The London Dungeon.jpg|Londresko Ziegak (London Dungeon).
Irudi:Herne Hill skyline.jpg|Brockwell parkea.
Irudi:West Norwood Cemetery.jpg|West Norwood hilerria.

## Kanpo estekak 
*  Lambeth barrutiko kontseiluaren webgunea.
Lewisham

**Lewisham** () Londresko udalerrietako (*borough*) bat da. 2015eko erroldaren arabera 297.300 zituen 35,15 kilometro koadroko azaleran. Tamesis ibaiaren hegoaldean kokaturik dago, Southwark eta Greenwich udalerrien artean.

## Historia 
1965 urtean eratu zen Lewisham eta Deptford udalerriak elkartu zirenean. 1996an Deptfordeko kaialdea gehitu zitzaion.

## Auzoak 
Udalerria honako auzoek osatzen dute:

## Ondasun nabarmenak 

Irudi:Deptford Market stalls.jpg|Deptford Market.
Irudi:Horniman Museum.jpg|Horniman Museum.
Irudi:St Paul Deptford4.jpg|St Paul's eliza.
Irudi:The Brockley Jack pub, Crofton Park.jpg|The Brockley Jack antzokia.
Irudi:Lewisham Library (9175919409).jpg|Lewisham liburutegia.
Irudi:Blackheath Hospital (9178141432).jpg|Blackheath ospitalea.
Irudi:Hamilton Lodge - geograph.org.uk - 759188.jpg|Hamilton Lodge.
Irudi:Winchester House (9175927817).jpg|Winchester House.

## Hiri senidetuak 
* 
* 
* 

## Kanpo estekak 
*  Lewisham barrutiko kontseiluaren webgunea.
Gaspar Jauregi

**Gaspar Jauregi Jauregi** (Urretxu, 1791ko irailaren 15a – Gasteiz, 1844ko abenduaren 19a), ***Artzaia*** ezizenaz ere ezaguna, gipuzkoar militarra izan zen, Lehen Karlistaldian parte hartu zuena.

## Bizitza 
Gaspar Jauregi Urretxun jaio zen 1791ko irailean, Migel Jauregiren eta Eskolastica Jauregi Izagirreren seme. Artzaia zuen aita, eta txikitatik harekin batera ibili zenez, ederki ezagutzen zituen inguruko bazterrak. 

1809an, frantziar inbasioa gertatu eta hurrengo urtean, Gerra amaitzean, koronel maila zuen baina, karrera militarrean jarraitu beharrean, negozioetan hasi zen, tratulari, Urretxuko alkate izateaz gain.

Hirurteko Liberalean gobernuaren alde egin zuen, eta Boluntarioen Milizietan ibili zen gerrilla errealistan sartu ziren bere kide izandakoen aurka -Zumalakarregi tartean- borrokatuz. San Luisen Ehun Mila Semeen etorrerarekin batera monarkia absolutua berrezarri zenean, Frantzian erbesteratu zen. 1824ko amnistia eta gero herrira itzuli zen, baina 1830ean berriro zegoen erbestean, Baionan hain zuzen ere. Han ibili zen sistema konstituzionala berrezartzeko inbasioa antolatzen, Espoz Minarekin batera. Asmo hark herriaren babesik lortu ez eta porrot egin zuenez, erbestera itzuli zen.

Fernando VII.a hil ondoren, agintari liberalek deitu egin zuten karlisten aurkako tropa gipuzkoarrak gidatzeko. Brigadier izendatu zuten eta gerra hartako gudu nagusietan ibili zen, Gipuzkoako Boluntarioen zutabe mugikorra, txapelgorriak. alegia, gidatuz. Bere laguntzailea izandako Zumalakarregiren aurka borrokatu behar izan zuen berriro ere, Ormaiztegin eta Deskargan adibidez, eta porrot latzak jasan zituen.

Karlismoaren aurkako jarrera irmoa izan zuen, baina herritar arruntak errespetatuz eta probintziari ahalik eta kalte gutxien egiten saiatuz. Horregatik, Rodil eta O'Donnellen tankerako jeneral ankerrei aurre egin zien. Osasunez pattal zebilenez bere ardurak utzi behar izan zituen. Gerra amaiera aldean Muñagorriren *Bakea eta Foruak* lemara gerturatu zen, gobernu konstituzionalari zion leialtasunak harekin bat egitea galarazi zion arren.

Bergarako besarkadaren ondoren, probintziako mugen arduradun jarri zuten Behobian. 1841ean Esparteroren aurka eta foruen alde matxinatu zen, baina arrakastarik izan ez eta erbesteratu egin zen berriro. Baionan bizi izan zen 1843an Esparterok boterea galdu zuen arte. Euskal probintzietako kapitain jeneral izendatu zuten orduan. Azkenean, Arabako komandante jeneral izendatu zuten, eta ardura hori zuen 1844an Gasteizen hil zenean.

## Erreferentziak 
## Kanpo estekak 
* [XIX. mendeko historia militarra Euskal Herrian. Gaspar Jauregi "Artzaia"](http://zm.gipuzkoakultura.net/19mendekohistoriamilitarra/biografia-artzaia.php?titulo=GASPAR%20JAUREGI%20%22ARTZAIA%22.%20(1791-1844)&negrita=gje), Gipuzkoakultura. Zumalakarregi Museoa, CC-BY-SA, zm.gipuzkoakultura.net
Southwark

**Southwark** () Londresko udalerrietako (*borough*) bat da. 2015ko erroldaren arabera 308.900 zituen 28,85 kilometro koadroko azaleran. City of London udalerriaren parean dago, Tamesis ibaiaren hegoaldeko ertzean.

## Historia 
Aintzina uharte txiki ugariz osaturiko padura bat zen eremu hau erromatarren garaian jadanik populatua zegoen, baina *Southwark* izena IX mendean azaldu zen lehen aldiz, burgo bat eratu baitzen orduan. Harresitu egin zela uste da Tamesis ibaiaren gaineko *Londresko zubia* babesteko helburuz. XIII mendean garatzen hasi zen eta merkatua egiteko eskubidea lortu zuen. Bertako ostatuek fama handia hartu zuten.

Londrestik independiente izan zen harik eta 1550 urtean hiriburuaren barnean sartu zen arte. 1587an *The Rose* antzokia eraiki zenean aisialdi barruti bihurtu zen. 1599an Shakespeareren The Globe antzokia eraiki zen.

1836an trenbidea iritsi zen eta 1890 urtean metroa. Honi esker eremua urbanizatu egin zen. 1965 urtean Southwark, Camberwell eta Bermondsey udalerriek bat egin zuten gaur egungo borough-a eratzeko.

## Auzoak 
Udalerria honako auzoek osatzen dute:

## Ondasun nabarmenak 

Irudi:Tower Bridge,London Getting Opened 3.jpg|**Tower Bridge**.
Irudi:Mill.bridge.from.tate.modern.arp.jpg|Millennium Bridge.
Irudi:London Bridge, Lake Havasu, Arizona, 2003.jpg|Londresko zubia.
Irudi:Blackfriars Bridge, River Thames, London, with St Pauls Cathedral.jpg|Blackfriars zubia.
Irudi:Southwark Bridge, River Thames, London, England.jpg|Southwark zubia.
Irudi:The Shard from the Sky Garden 2015.jpg|Shard London Bridge.
Irudi:Tate Modern viewed from Thames Pleasure Boat - geograph.org.uk - 307445.jpg|Tate Modern.
Irudi:Globe theatre london.jpg|The Globe.
Irudi:BoroughMarket.jpg|Borough Market.
Irudi:Burgess Park Re-Opening (7617433488).jpg|Burgess Park.
Irudi:Southwark Cathederal - panoramio.jpg|Southwarkeko katedrala.
Irudi:London - Elephant and Castle, Metropolitan Tarbenacle, from the Castle Centre (cropped).jpg|Metropolitan Tabernacle.
Irudi:HMS Belfast - geograph.org.uk - 1623712.jpg|HMS Belfast (C35).
Irudi:City.hall.london.arp.jpg|Udaletxea.

## Kanpo estekak 
*  Southwark barrutiko kontseiluaren webgunea.
Bradford

**Bradford** Ingalaterrako iparraldean dagoen Mendebaldeko Yorkshire konderriko hiri eta hirigunea da. Peninoen mendikatean dago kokatuta, Leedsetik 13,8 km mendebaldera eta Wakefieldetik 20,9 km ipar-mendebaldera. Populazio-kokaleku txiki ugariz inguratuta dago, Bradford hiriko *borough* metropolitarra osatzen dutenekin batera. 293.717 biztanle ditu, eta *borough* osoak, berriz, 493 100 biztanle.

Historikoki West Riding of Yorkshiren parte izan ondoren, hiriak ospe handia lortu zuen XIX. mendean ehungintzaren nazioarteko gune gisa, batez ere artilearena. Industria iraultzaren garaian, ikatz, burdina eta ur bigunetan aberatsa zen eskualde batean zegoenez, hiriak hazkunde demografiko eta industrial handia izan zuen, "artilearen munduko hiriburu" bihurtuz.

## Klima 
## Iruditegia 

Fitxategi:Bradford Town Hall - geograph.org.uk - 2170089.jpg|Udaletxea
Fitxategi:Mirror Pool, Bradford (23167674712).jpg|Mirror Pool. City Park
Fitxategi:University of Bradford.jpg|Unibertsitatea
Fitxategi:Bradford Forster Square.jpg|Forster Square tren geltokia
Fitxategi:National Museum of Photography, Film and Television.jpg|Argazkilaritza, Zinemagintza eta Telebistaren Museoa Nazionala
Fitxategi:The Alhambra Theatre Bradford.jpeg|Alhambra antzokia

thumb|erdian|500px|Bradford hiriaren erdiguneko ikuspegia.

## Erreferentziak 
## Kanpo estekak 
* Bradfordeko Udal webgunea
Miguel Gómez Damas

**Miguel Sancho Gómez Damas** (Torredonjimeno, 1785eko ekainaren 5a – Bordele, 1864ko ekainaren 11) militar espainiarra izan zen.

## Biografia 
Torredonjimenon jaio zen 1785ean. Karrerako militarra zen eta Independentziako Gerran preso hartu eta Europa iparraldera eraman zuten. Hantxe egon zen gerra amaitu arte. Teniente maila eman zioten esker onez, eta ardura horretan ibili zen Savoiako infanteriako erregimentuan.

Hirurteko Liberalean matxinatu eta Zumalakarregirekin elkartu zen Nafarroan. Harekin zebilela kapitain gradua eman zioten.

Lehen Karlistada piztean berriro joan zen Zumalakarregirekin, eta bere Estatu Nagusiko buru izendatu zuen hark. Nazarko, Asartako, Gasteizko eta Altsasuko guduetan parte hartu zuen harekin batera. 1834an Don Karlosi eskolta ematen ibili zen, Bizkaiko komandante jeneral izendatu zuten arte. Gipuzkoan ere ardura bera eman zioten geroago, eta Gernikan eta Tolosako guduan erakutsitako jokamoldea saritzeko landa mariskal izendatu zuten.

Gerra hiru lurraldetan garatzen ari zen: Euskal Herrian, Katalunian eta Aragoin. Karlistak penintsula osora zabaltzen saiatu ziren, eta hainbat espedizio militar antolatu zituzten horretarako, tartean Gómezek gidatutako bat.

Gomezen espedizioa 1836ko ekainean abiatu zen 3.000 soldadu ingururekin Asturias eta Galizia aldera. Sei hilabetean zehar penintsulako lurralde gehienak zeharkatu zituen espedizioak, tropa liberalak atzean zituela. Gómezek herri asko konkistatu zituen: Oviedo, Santiago Compostelakoa, León, Palentzia, Albacete, Kordoba, Almadén, Cáceres eta Algeciras, besteak beste. Halere, hiri horietatik atera bezain laster, liberalek hirion gaineko kontrola berreskuratzen zuten, eta hortaz gerra hedatzeko ahaleginak porrot egin zuen.

Urte erdi horretan zehar hainbat militar liberalekin borrokatu zen Gómezen espedizioa. Tello eta López menderatu zituen Barandan eta Matillan, eta Alaixek eta Esparterok, berriz, atzera eginarazi zioten Escaron eta Villarrobledon. Rodil eta Narvaetz jeneralak ere atzetik izan zituen, alferrik ordea. 25.000 liberal bere 6.000 gizonen atzetik ibili ziren espedizioa geldiaraztea lortu gabe. 6.000 haien artean bidean haiekin bat egindakoak zeuden, Cabrera esaterako. Euskal lurretara itzultzean, abiatu zenean baino soldadu gutxi batzuk gehiago zituen espedizioak.

Espedizioa izugarri harrigarria izan bazen ere, Gómez atxilotu eta epaitu egin zuten karlistek, emandako aginduak bete ez izana leporatuta. Gerra amaitzean Frantzian erbesteratu zen, eta Espainiara itzuli zen 1847 1849 bitarteko altxamenduan, Andaluziako komandante jeneral arduran. Matxinada horrek ere porrot egitean, Frantziako erbestera itzuli eta handik gutxira hil zen. Bordelen lurperatu zuten.

## Erreferentziak 
## Kanpo estekak 
* XIX. mendeko historia militarra Euskal Herrian. MIGUEL GOMEZ. Gipuzkoakultura. CC-BY-SA lizentziapean eginiko lana.
Brighton and Hove

**Brighton and Hove** Erresuma Batuko Ingalaterrako hegoaldean dagoen Ekialdeako Sussex konderriko hirigunea da. Bertan Brighton hiria kokatzen da.

## Iruditegia 

Irudi:Hovebeach.jpg|Hoveko hondartza

## Kanpo estekak 
* Brighton eta Hoveko Udal webgunea
Wandsworth

**Wandsworth** () Londresko udalerrietako (*borough*) bat da. 2015eko erroldaren arabera 314.500 zituen 34,26 kilometro koadroko azaleran. Tamesis ibaiaren hegoaldeko ertzean kokaturik dago, Kensington eta Chelsea eta Hammersmith eta Fulham udalerrien parean.

## Historia 
Wandsworth Surrey konderriaren barnean zegoen baina 1888 urtea Battersea parrokia kendu zitzaion eta 1889an Wandsworth Metropoli Borougha eratu zen. 1965 urtean Battersea berriz gehitu eta gaur egungo udalerria eratu zen.

## Auzoak 
Udalerria honako auzoek osatzen dute:

## Ondasun nabarmenak 

Irudi:Battersea Arts Centre, Lavender Hill, SW11 (3324322940).jpg|Battersea Arts Centre.
Irudi:New Covent Garden Market, London.jpg|New Covent Garden Market.
Irudi:Clapham Junction Railway Station South Western Entrance.jpg|Clapham Junction tren geltokia.
Irudi:Battersea Park Peace Pagoda.jpg|Battersea parkea.
Irudi:Chelsea Bridge, London.jpg|Chelsea zubia.
Irudi:Albert Bridge view.JPG|Albert zubia.
Irudi:Battersea bridge 1.jpg|Battersea zubia.
Irudi:WandsworthBridge.jpg|Wandsworth zubia.
Irudi:Putney Bridge 723-5.JPG|Putney zubia.

## Kanpo estekak 
*  Wandsworth barrutiko kontseiluaren webgunea.
Vittorio Monti

**Vittorio Monti** (Napoli, 1868ko urtarrilaren 6a – *ib.*, 1922ko ekainaren 20a) italiar musikagilea, biolin jolea eta orkestra zuzendaria izan zen.

Biolina jotzen eta musika konposatzen ikasi zuen *San Pietro a Majella* (Napoli) kontserbatorioan.

1886an Parisera joan zen eta, han 1900ean *Lamoureux* orkestraren zuzendari izendatu zuten. Orkestra horrekin musika lan asko sortu eta jo zituen. Vittorio oso ezaguna egin zen batez ere biolin eta orkestrarako bere Csárdás musika lanarengatik (1904 inguruan egin zuena) eta, era berean, bere pantomimak, operetak (adibidez, *Noël de Pierrot*), balletak eta biolinerako lanak.

Napolin hil zen, bere jaioterrian, 1922ko ekainaren 20an.

## Kanpo estekak 
* Montiren Czárdás entzungarri

* Czárdás, Maksim Vengérov-ek joa
* Czárdás, Joo Young Oh-k joa
Csárdás

thumb|eskuinera|Hungariarrak csárdása dantzatzen.

**Csárdás**a Hungariako (/ˈt͡ʃaːrdaːʃ/ ahoskatua) dantza tradizional bat da. Dirudienez, XVIII. mendean sortu zen, armadak soldaduak erreklutatzen zituenean.

## Kanpo estekak
Barking eta Dagenham

**Barking eta Dagenham** () Londresko udalerrietako (*borough*) bat da, ekialdean kokaturik dagoena. 2015eko erroldaren arabera 202.000 zituen 36,09 kilometro koadroko azaleran.

## Historia 
1801 urtean lurraldea Essex konderriaren parte zen eta eremu honetako populazioa 1.937 biztanletakoa zen. Nekazariak ziren gehienak baina Barking herrian bazen arrantza flota bat, XIV mendean jadanik existitzen zena. XIX mendearen bukaeran bestelako industriak altxatu ziren.

1965 urtean Barking eta Dagenham udalerriek bat egin zuten gaur egungo udalerria osatzeko.

## Auzoak 
Barrutia honako auzoek osatzen dute:

* Barking
* Becontree
* Becontree Heath
* Chadwell Heath
* Creekmouth
* Dagenham
* Rush Green

## Ondasun nabarmenak 

Irudi:Barking abbey curfew tower london.jpg|Barking abadia.
Irudi:Eastbury Manor House.jpg|Eastbury Manor House.
Irudi:Valence House Museum 2010.jpg|Valence House museoa.
Irudi:Dagenham Civic Offices - geograph.org.uk - 38509.jpg|Dagenhamgo zentro zibikoa.
Irudi:Rivergate Centre, Barking, London.jpg|Rivergate zentrua.
Irudi:St Margaret's Church - geograph.org.uk - 912690.jpg|St Margaret eliza.
Irudi:St. Peter and St. Paul's church - geograph.org.uk - 338393.jpg|St. Peter eta St. Paul eliza.
Irudi:Mayesbrook Park 2.JPG|Mayesbrook parkea.

## Kanpo estekak 
*  Barking eta Dagenham barrutiko kontseiluaren webgunea.
Barnet

**Barnet** () Londresko udalerrietako (*borough*) bat da, ipar-mendebaldean kokaturik dagoena. 2015eko erroldaren arabera 379.700 zituen 86,74 kilometro koadroko azaleran.

## Historia 
Aintzinatik populatua izan da eremu hau. Brockley Hillen erromatarren garaiko aztarna ugari aurkitu dira, keramika eta txanponak batez ere. 1086ko Domesday liburuan ez da ordea Barnet izenik aipatzen, bai ordean Hendon. Mendeetan zehar Middlesex konderriaren parte izan zen.

1965 urtean Finchley eta Hendon udalerriek eta Friern Barnet, Esat Barnet eta Barnet barrutiek bat egin zuten gaur egungo udalerria osatzeko.

## Auzoak 
Barrutia honako auzoek osatzen dute:

## Ondasun nabarmenak 

Irudi:Free Church, Hampstead Garden Suburb.jpg|Free Church.
Irudi:St Jude's, Hampstead Garden Suburb.jpg|St Jude eliza.
Irudi:RAF Museum London 182.jpg|Royal Air Force museoa.
Irudi:Artsdepot.JPG|Artsdepot kulturgunea.
Irudi:The Museum at Barnet - geograph.org.uk - 24796.jpg|Barnet museoa.
Irudi:Golders Hill Park in 2006.jpg|Golders Hill parkea.
Irudi:Totteridge Fields.JPG|Totteridge Fields Natur erreserba.

## Pertsona ezagunak 
* Cicely Saunders (1918-2005), zainketa aringarrietan erreferentea izan den erizaina.

## Kanpo estekak 
*  Barnet barrutiko kontseiluaren webgunea.
Bexley

**Bexley** () Londresko udalerrietako (*borough*) bat da, ekialdean kokaturik dagoena. 2015eko erroldaren arabera 242.100 zituen 60,56 kilometro koadroko azaleran.

## Historia 
814 urteko agiri batean aipatzen da lehenengo aldiz Bexley izena, baina XIX menderarte ia populatu gabe egon zen. Orduan hiri urak arazteko Crossness ponpaketa lantegia ezarri zen eta herri industriala bihurtu zen. Gaur egungo udalerria 1965 urtean sortu zen Bexley eta Erith udalerriak eta Crayford eta Chislehurst and Sidcup barrutiak elkartzean.

## Auzoak 
Barrutia honako auzoek osatzen dute:

## Ondasun nabarmenak 

Irudi:HallPlace.jpg|Hall Place.
Irudi:Philip Webb's Red House in Upton.jpg|Red House.
Irudi:Exterior of Crossness Pumping Station.JPG|Crossness ponpaketa lantegia.
Irudi:Danson Mansion.jpg|Danson House.
Irudi:Lesnes Abbey in October 2013.jpg|Lesnes abadiaren aztarnak.

## Kanpo estekak 
*  Barrutiko historiari buruzko webgunea.
Brent (Londres)

**Brent** () Londresko udalerrietako (*borough*) bat da, ipar-mendebaldean kokaturik dagoena. 2015eko erroldaren arabera 324.000 zituen 43,24 kilometro koadroko azaleran.

## Historia 
1965ean Middlesex konderriari zegozkion Wembley eta Willesden udalerriek bat egin zuten eta udalerri berriari Brent izena ezarri zioten biak zeharkatzen dituen Brent ibaia aintzat hartuz.

Aurrez eremua basoek estaltzen zuten. 185a urteko erroldan 5.646 biztanleko populazioa zuen. XIX mendearen amaieran trenbidea iristearekin batera urbanizatzen hasi zen eta 1901 urterako jadanik 105.613 biztanle zituen.

## Auzoak 
Udalerria honako auzoek osatzen dute:

## Ondasun nabarmenak 

Irudi:England mai 2007 040.jpg|**Wembley Stadium**.
Irudi:Wembley Arena.jpg|Wembley Arena.
Irudi:London Temple.jpg|Neasden Temple hindua.
Irudi:Brent Civic Centre and Wembley Library (13830389734).jpg|Brent Civic Centre.
Irudi:Brent river1.JPG|Brent ibaia.
Irudi:Brent Res view.JPG|Brent erreserba.

## Hiri senidetuak 
* 

## Kanpo estekak 
*  Brent barrutiko kontseiluaren webgunea.
Canterbury

**Canterbury** Erresuma Batuko Ingalaterrako hego-ekialdean dagoen Kent konderriko hiria da.

2001ean, 42.258 biztanle zituen. Ospe handia du bere katedral ederrak. Erresuma Batuko erlijio zentru garrantzitsuena da, bertan baitago Ingalaterrako Elizaren lider espiritual den Canterburyko artzapezpikuaren egoitza. 2013az geroztik, Justin Welby dago kargu horretan.

Historiaurreaz geroztik populazioa izan du eta Canterbury erromatar gune administratiboa izan zen jada. Hauen dominazioaren amaieran, jutoek inbaditu zuten hiria eta Kent erresuma ezarri zuten bertan.

597an, Agustin misiolariak lur hartu zuen Canterburyn anglo-saxoiak kristautasunera erakartzeko xedean. Orduz geroztik, erlijio kristaua errotu da bertan, Ingalaterrako artzapezpiku primatuaren egoitzean bilakatu delarik.

Erdi Aroan, Canterburyk peregrinazio ugari erakarri zuen eta Geoffrey Chaucerren *Canterburyko ipuinek* ospe handia eman zioten.

## Senidetutako hiriak 
* Esztergom, Hungaria.
* Reims, Champagne-Ardenne, Frantzia.
* Saint-Omer (Pas-de-Calais), Nord-Pas-de-Calais, Frantzia (1995).
* Wimereux, Nord-Pas-de-Calais, Frantzia (1995).
* Certaldo, Toscana, Italia (1997).
* Mölndal, Suedia (1997).
* Vladimir, Erdialdeko Barruti Federala, Errusia (1997).
* Tournai, Valonia, Belgika (1998).

## Eraikinak 
* Canterburyko katedrala
* Westgate (Canterbury)

## Iruditegia 

Irudi:Canterbury - Das Christ-Church-Tor, Eingang zur Kathedrale von Canterbury.jpg|Chris Church Gate atea
Irudi:Canterbury - Kreuzgang der Kathedrale von Canterbury.jpg|Katedralaren klaustroa
Irudi:Street in Canterbury 11.JPG|Canterburyko kalea
Irudi:Street in Canterbury 09.JPG|High Street kalea

## Hiritar ezagunak 
* Oysterband, folk-rock musika taldea.

## Ikus, gainera 
* Via Francigena

## Erreferentziak 
## Kanpo estekak 
*  Canterburyko Udal webgunea
Jose Uranga

**Jose Ignacio Uranga Azkune** (Azpeitia, 1788ko urriaren 7a – Gasteiz, 1860ko abenduaren 17a) gipuzkoar militar karlista izan zen, Iberiar Penintsulako Gerran eta Lehen Karlistaldian borrokatu zena.

## Bizitza 
Jose Ignacio Uranga Azkune Azpeitian jaio zen 1788ko urriaren 7a. Ikasketak egiten ibili zen frantsesen inbasioa gertatu eta Oviedora May jeneralarengana boluntario joan zen arte. Asturiasen eta Galizian borrokatu zen eta 1811n Gipuzkoako Boluntarioen Batailoira bidali zuten. Inbaditzaileen aurka ibili zen borrokan Gaspar Jauregi *Artzaia*-ren aginduetara. Gudu askotan parte hartu zuen eta 1813ko abuztuko San Martzialgo guduaren ondoren, kondekoratu egin zuten bere borrokakide Tomas Zumalakarregirekin batera

Gudaldi hura amaitzean koronel izendatu zuten. Hurrengo urteetan Arabako komandante jenerala izan zen. 1830ean, Espainian liberalismoa berrezarri nahian zebiltzan Espoz Minaren eta Jauregiren espedizioari aurre egin zion zutabearen buru jarri zen. Haiek mendean hartu zituen Aranon eta Artikutzan, eta Frantziara ihesi joatera behartu.

Karlos V.a aldarrikatu zuen lehenbizikoetakoa izan zen, haren anaia Fernando VII.a hil zenean, eta hainbat batailoi antolatu zituen Araban. Zumalakarregirekin bat egin zuen, gerra hasierako gudu nagusietan parte hartuz. Horri esker, landa mariskal izendatu zuten. 1834ko uztailean, Don Karlos Euskal Herrian sartu zenean, Uranga landa laguntzaile izendatu zuen, eta bere segurtasun pertsonalaren ardura eman zion.

Hurrengo urtean, Donostiako blokeoan ibili zen, eta San Bartolome monasterioa 
mendean hartzea lortu zuen. Errege espedizioan, Nafarroako eta Euskal Lurraldeetako kapitain jeneral izendatu zuen Don Karlosek, alegia, karlisten lurraldeetako arduraduna. Soldadu askorik ez zuen arren, tropa gehienak Madril aldera joanak zirelako, Leringo, Urizaharreko eta Azkoiengo garnizio liberalak konkistatu eta, 1837ko irailaren 14an, O'Donnell menderatu zuen Andoainen.

Gerrako azken urteak Don Karlosekin batera eman zituen, eta "apostolikoen" alde egin zuen barne borroketan. Lizarrako fusilamenduen ondoren, Marotok Frantziara bota zuen. Han bizi izan zen erbesteratuta 1848ko amnistiara arte. Gasteiza joan zen bizitzera orduan, eta han hil zen 1860ko abenduaren 17an.

## Erreferentziak 
## Kanpo estekak 
* [Jose Uranga](http://zm.gipuzkoakultura.net/19mendekohistoriamilitarra/biografia-uranga.php?titulo=JOSE%20URANGA.%20(1788-1868)&negrita=jou), XIX. mendeko historia militarra Euskal Herrian, CC-BY-SA, zm.gipuzkoakultura.net.
Ealing

**Ealing** () Londresko udalerrietako (*borough*) bat da, mendebaldean kokaturik dagoena. 2015eko erroldaren arabera 343.100 zituen 55,53 kilometro koadroko azaleran, honek Londresko hirugarren borough populatuena egiten du.

## Historia 
Ealing ingurua duela 7.000 urtetatik populatu izanaren ztarnak aurkitu dira Horsenden Hill muinoan. VIII mendearen hasieran *Gillingas* ("Gillaren jendea") izen saxoia ageri da eta hortik omen dator *Ealing* izena. XII mendean Londres inguratzen zuten baso zabalen artean zegoen asentamendu bat aipatzen da inguru hauetan. Andre Mariaren eliza garai hartakoa omen da. Aurreneko errolda 1599koa da eta 85 etxe bazirela aipatzen da.

1698 urtean *Great Ealing School* sortu zen, Ingalaterrako eskola pribatu onena izatearen sona hartu zuena. 1830 hamarkadan trenbidea eraiki zen eta honen ondorioz urbanizazio azkarra izan zuen eremuak. Eskola gainbeheran sartu zen 1908an itxi zen arte.

Gaur egungo udalerria 1965 urtean eratu zen Ealing, Southall eta Acton udalerriek bat egin zutenean.

## Auzoak 
Barrutia honako auzoek osatzen dute:

## Jatorri etnikoa 
Jatorri britainiarreko jendeak populazioaren %30.4 osatzen du. Badaude aipagarriak diren hainbat komunitate:
* Ealingen irlandarren komunitate zabala izan da historikoki. Hori argi ikusten da auzoan dauden irlandar pub ugariengatik eta Joko gaelikoek duten jarraitzaile kopuruarengatik. San Patrick egunean bandera irlandarrez josten da auzoa.
* Bigarren Mundu Gerratik ihesi poloniarrak iritsi ziren Acton eremura batez ere. Polonia Europar batasunean sartzerakoan emigrante berriak etorri ziren eta gaur egun borougharen %6a osatzen dute, Erresuma Batuko poloniarren proportzio handiena duen udalerria da.
* Southall inguruan Asia hegoaldeko jendea ezarri da, sikh-ak nagusiki. Southall Broadway auzoan asiarrek %80a osatzen dute (2011).

## Ondasun nabarmenak 

Irudi:Pitzhanger.jpg|Pitzhanger Manor.
Irudi:Southall manor.jpg|Southall Manor.
Irudi:Actontownhall2.jpg|Actoneko udaletxe zaharra.
Irudi:St Mary, St Mary's Road, South Ealing, London W5 - geograph.org.uk - 1758269.jpg|Andre Mariaren eliza.
Irudi:Blackmore and Brentvale allotments - geograph.org.uk - 1068045.jpg|Wharncliffe biaduktoa.

## Kanpo estekak 
*  Ealing barrutiko kontseiluaren webgunea.
Bromley

**Bromley** () Londresko udalerrietako (*borough*) bat da, hegoaldean kokaturik dagoena. 2015eko erroldaren arabera 324.900 zituen 150,15 kilometro koadroko azaleran. Londresko udalerrien artean azalera handiena duena da.

## Historia 
Bromley izenaren lehen aipamena 862 urteko agiri batean dago *Bromleag* bezaa, "otea sortzen den basoko argiunea" esan nahi du aintzinako ingeleraz. Rochesterreko apezpikuari zegozkion lurrak eta beren eskutan egon ziren mende luzetan zehar.

1845ean bertako filantropo aberatsa zen Coles Child-ek Bromleyko apezpikuaren jauregia erosi zuen eta herriaren jabe bhurtu zen. Posta-herri garrantzitsua zen arren XIX mendearen hasieran oraindik nekazal eremua zen harik eta 1858an trenbidea iritsi zen arte. Orduan hazkuntza handia izan zuen. 1851 urtean Londresen antolatu zen Erakusketa Unibertsala inoizko ezagunenetakoa izan zen. Erakusketa amaitzean bertako ikurra zen The Crystal Palace Bromley ingurura eraman zuten. 1936an sute batek suntsitu zuen eraikina.

1965ean eratu zen gaur egungo udalerria Bromley eta Beckenhameko udalerriak eta Penge, Orpington eta Chislehurst barrutiak elkartzerakoan.

## Auzoak 
Barrutia honako auzoek osatzen dute:

## Ondasun nabarmenak 

Irudi:Crystal Palace from the northeast from Dickinson's Comprehensive Pictures of the Great Exhibition of 1851. 1854.jpg|The Crystal Palace.
Irudi:Down House.jpg|Down House, Charles Darwinen etxea.
Irudi:Camden Place, Chislehurst Geograph-2518030-by-Ian-Capper.jpg|Camden Place.
Irudi:Anerley Town Hall.jpg|Anerley udaletxe zaharra (Penge).
Irudi:Outside the Churchill Theatre at night.jpg|Churchill antzokia.
Irudi:Crofton Roman Villa - geograph.org.uk - 612839.jpg|Crofton "erromatar villa".
Irudi:Crystal Palace Park.jpg|Crystal Palace parkea.
Irudi:High Elms Cuckoo Wood.jpg|High Elms parkea.
Irudi:Insidechislehurstcaves.jpg|Chislehurst leizeak.

## Kanpo estekak 
*  Bromley barrutiko kontseiluaren webgunea.
Hillingdon

**Hillingdon** () Londresko udalerrietako (*borough*) bat da, ipar-ekialdean kokaturik dagoena. 2015eko erroldaren arabera 297.700 zituen 115,70 kilometro koadroko azaleran.

**Londres-Heathrow aireportua** bertan kokaturik dago.

## Historia 
1086ko Domesday liburuan dagoeneko azaltzen da *Hillendone* izena. Mendeetan zehar Uxbridge barrutiko parrokia izan zen. 1930 urtean Londres-Heathrow aireportua ireki zen udalerriaren hegoaldean, gaur egun Londresko aireportu nagusi bihurtu dena, bai eta mundu mailako erreferente ere.

Gaur egungo udalerria 1965 urtean eratu zen.

## Auzoak 
Barrutia honako auzoek osatzen dute:

## Ondasun nabarmenak 

Irudi:Heathrow Airport radar tower P1180333.jpg|**Londres-Heathrow aireportua**.
Irudi:Plotting Table.jpg|Battle of Britain bunkerra.
Irudi:Eastcote House Gardens Dovecote.jpg|Eastcote House lorategiak.
Irudi:Swakeleys House - May 2013.jpg|Swakeleys House.
Irudi:Barra Hall, Hayes - geograph.org.uk - 153360.jpg|Barra Hall.
Irudi:Manor Farm Great Barn Ruislip - geograph-1872739.jpg|Manor Farm.
Irudi:Church of St John the Baptist, Hillingdon Hill.JPG|San Joan Bataiatzailearen eliza.
Irudi:1940 1945 Polish War Memorial view from the east.jpg|Poloniarren gerra memoriala.
Irudi:Hillingdon Court Park - Aimee Atkinson.jpg|Hillingdon parkea.

## Kanpo estekak 
*  Hillingdon barrutiko kontseiluaren webgunea.